Worcester F 80 Distinctiones

200 Precepta

Precepta diuina sunt adimplenda ratione

/fol. 286ra/

triplicis cause. Primo racione efficientis, id est, precipientis Dei.

¶ Circa quod consideranda sunt tria. Primo precipientis potencia quia omnipotens est Leu. 20[:8]: *Custodite præcepta*, et iudicia mea, *et facite ea: ego Dominus*.

¶ Custodite ea in corda, ut sint in memoria per retencionem, in intelligencia per consideracionem, in voluntate per deuocionem, et facite[[1]](#footnote-1) ea in opere per execucionem, Prou. 2[:5-10], Valet *scientia* sine vsu. Psal. [98:7]: *Custodiebant testimonia, et præceptum quod dedit illis*.

¶ Secundo, potentis presencia, scilicet, rugiente leone, bestie gressum figunt nec audent procedere, quanto magis homines rationales cohiberi debet ad tonitrum Dei precipientis et semper presentis, Ysai. 30[:20-21]: *Erunt oculi tui videntes præceptorem tuum. Et aures tuæ audient* verba *monentis post tergum. Hæc est via; ambulate in ea*, etc. Exemplum de Thaysi meretrice in *Vitis* *Patrum*, que dixit Abbati Pafnutio, nullus nos videt nisi Deus.

¶ Tercio, presentis iustitiam videmus quod preceptum prelati remissi negligitur, sed preceptor noster Deus iustissimus est in puniendo malos, Jer. 7[:12]: *Ite ad locum meum in Silo, et videte* quid *fecerim ei propter malitiam populi mei*. Et vlterius videant superbi casum Luciferi, mundi[[2]](#footnote-2) submersionem Pharonis, auari dampnationem diuitis, iracundi reprobacionem serui nequam nolentes misereri, accidiosi condempnacioni serui pigri, luxuriosi mundacioni, diluuii gulosi, incendium populi Iudaici, Tob. 3[:4]: Quia *non obedivimus præceptis tuis, traditi sumus in direptionem, et captivitatem, et mortem, et in fabulam, et in improperium*, etc.

¶ Secundo, precepta Dei sunt adimplenda ratione forme precipiendi. Que quidem primo est obligatoria quo ad omnes. Nam iura res est emptoris. Cum ergo Deus fecerit nos et redimerit sui sumus et non nostri. Presertim cum hanc obligationem temeamt irrationabilia, Job 39[:27]: *Numquid* *ad præceptum elevabitur aquila*, etc. Quoniam etiam et insensibilia, Job 9[:7]: *Qui præcipit soli, et non oritur*, etc. Quanto magis obligantur rationabilia ad eius precepta exequenda, Deut. 8[:1]: *Omne mandatum, quod ego præcipio tibi hodie*. Vide quod facias.

¶ Secunda forma precepti est comminatio quo ad rebelles bannus principis qui precipitur sub pena perdende substantie terrene et cor-

/fol. 286rb/

poris bene seruatur. Sed preceptum diuinum mandatur[[3]](#footnote-3) cusodiri sub pena temporalium, corporis, et anime, Psal. [118:4]: *Tu mandasti mandata tua custodiri nimis*. Gen. 2[:16-17]: *Præcepit* Deus homini, *Ex omni ligno*, etc., vsque *morieris*. Exemplum de Semey, [3] Reg. 2[:43]. Tercia forma diuini precepti est promissoria obedientibus, Deut. 4[:40]: *Custodi præcepta ejus ut bene sit tibi*,[[4]](#footnote-4) etc. Sicut qui custodit bene castrum custodit custodientem se. Sic est de precepto diuino, Eccle. 8[:5]: *Qui custodit* præcepta *non experietur quidquam mali*.

¶ Tercio, adimplenda sunt diuina precepta ratione materie eo quod sint facilia. Nam dilicione nichil est facilius, Joan. 15[:12]: *Hoc est præceptum meum, ut diligatis invicem*. Vnde et dictum est Naamam, [4] Reg. 5[:13]: *Si rem grandem dixisset tibi propheta.* Deut. 30[:11]: *Mandatum quod ego præcipio tibi non est hodie, supra te, neque procul*, etc. [1] Joan 5[:3] *Mandata ejus gravia non sunt*. Secundo quia sunt bona et vtilia quicquid enim appetitur sub specie boni appetitur, Nehe. 9[:13]: *Dedisti eis, precepta bona*, Psal. [110:8]: *Fidelia omnia mandata ejus, confirmata.* Non fuit tale preceptum dicendum de Vria occidendo, 2 Reg. 11[:15]. Nec illud Iudeorum, Act. 5[:5]. Tercio quia sunt delectabilia. Nam per hoc fit coniunctio conuenientis cum conueniente, scilicet, anime obedientis Deo, Eccli. 23[:37]: *Nihil dulcius quam respicere in mandatis Domini*. Non tale fuit preceptum Herodi, Mar. 6[:28], qui precepit Johannem decollari,

1. facite ] *add.* ~~a~~ F 80. [↑](#footnote-ref-1)
2. mundi ] F 128 *corr*. inuidi F 80, Lambeth. [↑](#footnote-ref-2)
3. mandatur ] Lambeth, F 128 *corr.* mandati F 80. [↑](#footnote-ref-3)
4. tibi ] Lambeth, F 128 *corr.* bene F 80. [↑](#footnote-ref-4)